ALAQUÀS ACULL UNA TAULA REDONA SOBRE EL PATRIMONI DE L'HORTA
30/03/2023

# ALAQUÀS ACULL UNA TAULA REDONA SOBRE EL PATRIMONI DE L'HORTA

*   30/03/2023
*   [Castell](/categoria/4/0/castell)
*   [Imprimir](#)
*   Compartir
*    https://www.alaquas.org/documento.asp?id\_do=21221

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21221%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20ACULL%20UNA%20TAULA%20REDONA%20SOBRE%20EL%20PATRIMONI%20DE%20L%27HORTA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21221/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21221/30032023whatsapp_image_2023-03-30_at_14_01_06_15_1_Form_4.jpg)](https://www.alaquas.org/ficheros/documentos/2023/2/21221/30032023whatsapp_image_2023-03-30_at_14_01_06_15_1_Form_10.jpg "<a href='https://www.alaquas.org/ficheros/documentos/2023/2/21221/30032023whatsapp_image_2023-03-30_at_14_01_06_15_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS ACULL UNA TAULA REDONA SOBRE EL PATRIMONI DE L'HORTA</a>")

L'Alcalde d'Alaquàs, Toni Saura, anuncia que l'Ajuntament d'Alaquàs ha iniciat les negociacions per tal d'adquirir el Forn de la Senyoria del segle XIV

Alaquàs va acollir ahir dimecres 29 de març la taula redona "Els grans processos de recuperació patrimonial de l'Horta" organitzada per l’Ajuntament d’Alaquàs amb el patrocini de Caixa Popular i la col·laboració i coordinació dels col·lectius Alaquàs Debat i Quaderns d’Investigació d’Alaquàs amb motiu del 20é Aniversari de la recuperació del Castell d’Alaquàs.

En les intervencions es va parlar d’alguns dels procesos de recuperació patrimonial més importants que s’han dut a terme a la comarca durant aquests últims 20 anys per tal de conéixer amb més profunditat algunes de les experiències d’aquests procesos i posar en valor el seu treball i el valor que té la investigació històrica en ells.

La taula va ser presentada per la periodista Laura Sena, que prèviament va realitzar una visita guiada a l’exposició “Un Castell per al poble” i moderada per la sotsdirectora del diari Levante-EMV , Isabel Olmos. En ella va intervindre en el seu inici el director de Quaderns d’Investigació, Enric Juan Redal, que va voler destacar la “importància i el gran valor dels instituts locals perquè són els que millor coneixen la cultura i va realitzar un agraïment especial a tots els col·lectius que al llarg del temps han fet possible que es valorara d’una forma extraordinària els edificis i tots els altres aspectes culturals que conformen el nostre patrimoni així com també als mestres perquè fan possible que arribe a les xiquetes i els xiquets”.

La taula es va iniciar amb les intervencions de l’alcaldessa de Picassent, Conxa García, que va parlar de com l’Ajuntament d’Alaquàs va aconseguir la cessió de la torre d’Espioca. A continuació va intervindre l’alcalde de Meliana, Josep Riera, que va parlar sobre el procés de recuperació del palauet de Noia. El tercer en intervindre va ser Salvador Císcar, investigador i regidor de Torrent, que  va explicar la ruta de l’aigua i com ha sigut el procés de recuperació d’aquesta ruta de reg milionària. Li va arribar el torn després al president de l’Institut d’Estudis Comarcals de l’Horta Sud, Josep Tarazona, que en representació del seu col·lectiu patrimonial a Alfafar, va parlar sobre el procés de recuperació de l’Alqueria del Pi d’aquesta població.

L’encarregat de tancar la taula va ser l’Alcalde d’Alaquàs, Toni Saura, que va destacar que “a Alaquàs, el procés de recuperació patrimonial no ha finalitzat perquè estic convençut que no acabarà mai per dos motius: perquè el patrimoni no es pot cedir sols a un immoble i per això tenim moltes vessants a estudiar i perquè comptem principalment amb el treball incansable de Quaderns d’Investigació que fa que cada any tingam més per adescobrir”.

L’Alcalde va analitzar el seu discurs sota tres premises: passat, present i futur. Per això mateix va recordar que el procés de recuperació del Castell d’Alaquàs va ser un procés d’èxit molt valent i col·lectiu que va reafermar la nostra autoestima”. Pel que fa al present va fer referència al treball que s’està realitzant en aquests moments gràcies a la nova col·leció de Memoria Popular i Patrimoni i la posada en valor dels itineraris de les séquies d’Alaquàs i els noms antics dels carrers. Pel que fa al futur, Toni Saura va anunciar que l’Ajuntament d’Alaquàs ha iniciat les negociacions per tal que el Forn de la Senyoria del segle XIV, edifici d’Alaquàs més antic conservat amb elements originals, siga patrimoni municipal i es pose al servei de la ciutadania.